Επιστροφή αχρεωστήτως καταβληθέντων στο Μ.Τ.Π.Υ. κρατήσεων ή ποσών
Αίτηση του ενδιαφερόμενου για την επιστροφή του ποσού στην οποία αναγράφονται τα πλήρη προσωπικά και υπηρεσιακά στοιχεία, το ΑΦΜ, καθώς και αναλυτική περιγραφή του αιτήματος.
Στον σύνδεσμο https://www.mtpy.gr/aithseis/ επιλέξτε και συμπληρώστε μια από τις παρακάτω αιτήσεις: 1. ΑΙΤΗΣΗ ΕΠΙΣΤΡΟΦΗΣ ΑΧΡΕΩΣΤΗΤΩΣ ΚΑΤΑΒΛΗΘΕΝΤΩΝ ΠΟΣΩΝ ΜΕΤΟΧΩΝ 2. ΑΙΤΗΣΗ ΕΠΙΣΤΡΟΦΗΣ ΑΧΡΕΩΣΤΗΤΩΣ ΚΑΤΑΒΛΗΘΕΝΤΩΝ ΠΟΣΩΝ ΜΕΡΙΣΜΑΤΟΥΧΩΝ
Κατάθεση από τον αιτούντα (δια ζώσης ή ταχυδρομικά)
Χρονικός περιορισμός απαίτησης της επιστροφής αχρεωστήτων καταβληθέντος ποσού, εντός διετίας, ειδάλλως η απαίτηση παραγράφεται υπέρ του Ταμείου. ( ΠΔ 422/1981 αρ. 71 παρ. 2)
Η διαδικασία αφορά την επιστροφή αχρεωστήτως καταβληθέντων στο Μετοχικό Ταμείο Πολιτικών Υπαλλήλων (Μ.Τ.Π.Υ). Σε περίπτωση που εκ παραδρομής κρατήθηκε επί των αποδοχών μετόχου ποσό πέραν των τακτικών υπέρ ΜΤΠΥ μηνιαίων κρατήσεων ή διενεργήθηκαν κρατήσεις σε μη μέτοχο ή εκ παραδρομής πιστώθηκε σε λογαριασμό του Μετοχικού Ταμείου Πολιτικών Υπαλλήλων οποιοδήποτε ποσό, υφίσταται δικαίωμα επιστροφής του ποσού με χρονικό περιθώριο δύο (2) χρόνια από την ημερομηνία καταβολής.
Αναλυτική Βεβαίωση της μισθοδοτούσας υπηρεσίας του μετόχου (ή του φορέα της απόδοσης) με την αιτία και το ποσό της επιπλέον απόδοσης, καθώς και το χρονικό διάστημα που την αφορά.
Μισθοδοτικές καταστάσεις για όλο το χρονικό διάστημα που αφορά η επιστροφή καταθέσεων.
Αντίγραφο του διπλότυπου κατάθεσης των ακαθάριστων αποδοχών στη Δ.Ο.Υ.
Φωτοτυπία της πρώτης σελίδας βιβλιαρίου της Τράπεζας με πρώτο όνομα του δικαιούχου, στο οποίο αναγράφεται ευκρινώς το ΙΒΑΝ.
Στην αναλυτική βεβαίωση πρέπει να αναφέρεται : 1.Ονοματεπώνυμο , ΑΜΚΑ και ΑΦΜ υπαλλήλου 2. Η ημερομηνία έναρξης των υπέρ Μ.Τ.Π.Υ. κρατήσεων και του Δικαιώματος Εγγραφής 3. η αιτία της απόδοσης των υπέρ Μ.Τ.Π.Υ. κρατήσεων ή καταθέσεων χωρίς αυτές να οφείλονται και τα ποσά αυτών. 4. Το χρονικό διάστημα που αποδόθηκαν τα ανωτέρω ποσά.
Σε περίπτωση που ο μισθοδοτούμενος εισέπραξε αποδοχές από δύο υπηρεσίες (λόγω απόσπασης, μετάταξης κλπ.) υποβάλλονται οι καταστάσεις μισθοδοσίας και από τις δύο υπηρεσίες.
(εκτός: Τράπεζας της Ελλάδος, Λαϊκής Τράπεζας, American Express, Παγκρήτιας Συνεταιριστικής Τράπεζας, Ταχυδρομικού Ταμιευτηρίου και Ταμείου Παρακαταθηκών και Δανείων).
Σε περίπτωση αίτησης επιστροφής ποσού μεγαλύτερου των 1500 ευρώ, κατά τη διαδικασία πληρωμής του ποσού (βήμα 7) θα απαιτηθεί να προσκομιστεί από τον αιτούντα, πρόσφατη φορολογική ενημερότητα με αιτιολογία «για είσπραξη χρημάτων από φορείς του Δημοσίου τομέα (πλην Κεντρικής Διοίκησης)».
Ο εκτιμώμενος χρόνος υλοποίησης της διαδικασίας εξαρτάται από τον όγκο των αιτήσεων, καθώς τηρείται σειρά προτεραιότητας από την ημερομηνία πρωτοκόλλησης της αίτησης.
Πάσα απαίτησις μετόχου ή της οικογενείας αυτού ή και οιουδήποτε τρίτου, είτε λόγω καταβολής πλέον του κεκανονισμένου ποσού, είτε λόγω αποδόσεως οποιονδήποτε καταθέσεων, είτε λόγω παρακαταθήκης, είτε και εξ οιασδήποτε άλλης αιτίας, παραγράφεται υπέρ του Ταμείου μετά δύο έτη, αφ’ ής κατέστη απαιτητή.
Πρωτοκόλληση και ψηφιοποίηση της αίτησης και των απαιτούμενων δικαιολογητικών από το Τμήμα Πρωτοκόλλου και προώθηση τους στο Τμήμα Επιστροφής Κρατήσεων.
Διενέργεια Ελέγχου της αίτησης και των δικαιολογητικών της από το Τμήμα Επιστροφής Κρατήσεων, σύμφωνα με τις βάσεις δεδομένων του Μετοχικού Ταμείου Πολιτικών Υπαλλήλων, της Εναίας Αρχής Πληρωμών (ΕΑΠ) και του τραπεζικού συστήματος (κινήσεις τραπεζικών λογαριασμών).
Η Εισήγηση για την επιστροφή του τελικού ποσού προετοιμάζεται από τον αρμόδιο υπάλληλο και εγκρίνεται από τον Προϊστάμενο του Τμήματος Επιστροφής Κρατήσεων και τον Προϊστάμενο της Διεύθυνσης Περιουσίας. Κατόπιν αποστέλλεται στην γραμματεία του Διοικητικού Συμβουλίου για να προετοιμαστεί ως θέμα και να συζητηθεί στο Διοικητικό Συμβούλιο του Μετοχικού Ταμείου Πολιτικών Υπαλλήλων.
Κατά τη Συνεδρίαση του Διοικητικού Συμβουλίου του Μετοχικού Ταμείου Πολιτικών Υπαλλήλων συζητείται το θέμα και εφόσον πληρούνται οι προϋποθέσεις εγκρίνεται το αίτημα. Η Απόφαση αποστέλλεται στο Αρμόδιο Τμήμα για περεταίρω ενέργειες.
Μετά από την εγκριτική απόφαση του Διοικητικού Συμβουλίου , η απόφαση αναρτάται στον διαδικτυακό τόπο ΔΙΑΥΓΕΙΑ. Κατόπιν, συγκεντρώνονται όλα τα δικαιολογητικά και δημιουργείται κατάσταση πληρωμής με διαβιβαστικό τα οποία αποστέλλονται στο Τμήμα Οικονομικής Διαχείρισης του Μετοχικού Ταμείου Πολιτικών Υπαλλήλων.
Στο τμήμα Οικονομικής διαχείρισης γίνεται έλεγχος δικαιολογητικών και δημιουργείται το Ένταλμα Πληρωμής το οποίο αποστέλλεται στο Τμήμα Λογιστηρίου και ταμειακών συναλλαγών.
Το Τμήμα Λογιστηρίου, μετά από έλεγχο, προβαίνει στην πληρωμή (πίστωση σε τραπεζικό λογαριασμό) του ποσού που εκ παραδρομής κρατήθηκε ή αποδόθηκε υπέρ Μετοχικού Ταμείου Πολιτικών Υπαλλήλων.
Αποστολή στον ενδιαφερόμενο, ενημερωτικό έγγραφο του Τμήματος Επιστροφής Κρατήσεων, σχετικά με την έκβαση του αιτήματος.
Σε περίπτωση αίτησης επιστροφής ποσού μεγαλύτερου των 1500 ευρώ, κατά τη διαδικασία πληρωμής του ποσού θα απαιτηθεί να προσκομιστεί από τον αιτούντα, πρόσφατη φορολογική ενημερότητα με αιτιολογία «για είσπραξη χρημάτων από φορείς του Δημοσίου τομέα (πλην Κεντρικής Διοίκησης)».
Παραλαβή και πρωτοκόλληση αίτησης και χρέωση στο αρμόδιο Τμήμα
Επεξεργασία αίτησης, έλεγχος δικαιολογητικών και έγκριση ελεγκτή Τμήματος
Εισήγηση προς το Διοικητικό Συμβούλιο του Μετοχικού Ταμείου Πολιτικών Υπαλλήλων
Ανάρτηση της Απόφασης ΔΣ στη ΔΙΑΥΓΕΙΑ , δημιουργία κατάστασης πληρωμής και αποστολή στο Τμήμα Οικονομικής Διαχείρισης για έλεγχο
Έλεγχος δικαιολογητικών, έκδοση εντάλματος και αποστολή στο Τμήμα Λογιστηρίου
Ενημέρωση αιτούντος για την επιστροφή του ποσού
Έγγραφο δημόσιας υπηρεσίας/δημόσιου φορέα
Μετοχικό Ταμείο Πολιτικών Υπαλλήλων-Αιτήσεις